พอดีว่าหนูอั้นฉี่ช่วงปีใหม่แล้วปัสสาวะปนเป็นเลือดออกมาไปพบแพทย์ บอกมาว่าหนูมีเชื้อแบคทีเรียในฉี่ค่อนข้างเยอะแล้วได้ยาฆ่าเชื่อมากิน กินหมดตามที่สั่ง แต่ตอนนี้ปวดท้องฉี่บ่อยมากค่ะ เข้าห้องน้ำบ่อยมาก อั้นไม่ได้เลยบ่อยมากๆจะเป็นช่วงกลางคืนค่ะ
สวัสดีค่ะ อาการปวดปัสสาวะบ่อยๆอัน้ไม่ได้ อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัด ปัสสาะบ่อยและไม่สุด หรือมีเลือดปน-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในแนะนำพบแพทย์เพื่อตรวจปัสสาวะดูว่ามีการติดเชื้อหรือไม่ หากมี ควรได้รับยาฆ่าเชื้อ และกลับไปติดตามอาการ ซึ่งกระเพาะปัสสาวะอักเสบเป็นโรคที่เป็นๆหายๆได้ หากปัจจัยที่ทำให้เกิดยังไม่ได้รับการแก้ไขการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ถ้าปวดหน่วงท้องน้อยร่วมด้วย พักผ่อน งดการมีเพศสัมพันธ์ไปก่อน